لندن (مانیٹرنگ ڈیسک) انگلینڈ کرکٹ ٹیم نا دورہ بھارت کینسل مننگ نا گمان ارے۔ ہرانا باقاعدہ وڑاٹ پڑو منہ وخت اٹ مریک۔ میڈیا رپورٹ آتا رداٹ بھارت و انگلینڈ نا نیام اٹ مسہ ٹی 20 و 3 ون ڈے میچ ستمبر اٹ مسرہ۔ اسہ بھارتی کرکٹ بورڈ نا آفیشل اس دا ہیت ءِ پک کرینے کہ ساڑی حالیت آتیٹی انگلینڈ نا بھارت آ بننگ ممکن لگپک، انگلینڈ ٹیم داسہ بروک آ سال بھارت آ بریک و گوازی کیک۔ کورونا نا حالیت اٹ بھارتی بورڈ ءِ تینا کیلنڈر ءِ جوڑ کننگ اٹ سختیک دوئی مننگ اٹی ءُ، جمعہ نا دے آ دیوان اٹ دا ایشو آ بایدے سلاہ مریک۔ رپورٹ آتا رداٹ بھارت اٹ کورونا کیس آتا سوب آن نیوزی لینڈ کرکٹ بورڈ بروک آ تُو اٹ اے ٹیم ءِ بھارت آ راہی کننگ آن معذرت کرینے اوکان گڈ دا سیریز داسہ ممکن سلتو۔
